Public procurement notice: Contract Notice
Published: 2020-12-18
Buyer: Εμπορικό και Βιομηχανικό Επιμελητήριο Αθηνών (Ε.Β.Ε.Α.)
Country: GR
Contract type: Services
Procedure: Open procedure
CPV classification: 38221000 | 72212482 | 72212600: Database software programming services | 72222300: Information technology services | 72416000: Application service providers
Estimated value: 645677.42 EUR
Submission deadline: 2021-01-29
Award criteria: The most economic tender

Technical requirements: Αντικείμενο της σύμβασης είναι η ανάπτυξη πληροφοριακού συστήματος, που θα αξιοποιεί τη βάση δεδομένων του Εμπορικού και Βιομηχανικού Επιμελητηρίου Αθηνών (Ε.Β.Ε.Α.) και έχει σκοπό την ανάλυση της επιχειρηματικής δραστηριότητας που αφορά στο Ε.Β.Ε.Α., για την υποστήριξη των αποφάσεων σχετικά με την επιχειρηματικότητα. Στο πλαίσιο του έργου περιλαμβάνεται και η παροχή παρεπόμενων υπηρεσιών, όπως: εκπαίδευση του αρμόδιου προσωπικού του Ε.Β.Ε.Α., δράσεις δημοσιότητας κ.λπ..
Οι παρεχόμενες υπηρεσίες κατατάσσονται στον ακόλουθο κωδικό του Κοινού Λεξιλογίου δημοσίων συμβάσεων (CPV): 72500000 «Υπηρεσίες πληροφορικής».
Το έργο αφορά στην ανάπτυξη πληροφοριακού συστήματος, για την αξιοποίηση των στοιχείων που συλλέγει το Εμπορικό και Βιομηχανικό Επιμελητήριο Αθηνών, με σκοπό την ανάλυση της επιχειρηματικότητας στην περιοχή αρμοδιότητάς του.
Το Γεωπληροφοριακό Σύστημα θα αξιοποιήσει τα δεδομένα των επιχειρήσεων του Ε.Β.Ε.Α. και θα επιτρέπει την πολυεπίπεδη χωρική επεξεργασία των δεδομένων, καθώς και την αποτελεσματική αναπαράστασή τους μέσω διαδραστικών χαρτών.
— εισαγωγή και διαχείριση των γεωγραφικών δεδομένων: Η αρχικοποίηση του υποσυστήματος θα πραγματοποιηθεί με την εισαγωγή στην υπό ανάπτυξη βάση δεδομένων της γεωγραφικής θέσης των επιχειρήσεων. Παράλληλα, στη νέα βάση θα εισαχθούν τα γεωγραφικά δεδομένα που προέρχονται από την απογραφή της ΕΛ.ΣΤΑΤ. του 2011, αφού προηγηθεί η κατάλληλη προετοιμασία τους,
— ανάλυση δεδομένων επιχειρήσεων: Θα εξεταστεί η κλαδική συγκρότηση, η τυχόν αποκέντρωση των νέων μορφών εμπορίου, καθώς και η δημιουργία «νέων κεντρικοτήτων» και δικτύων στον αστικό χώρο. Η ανάλυση αυτή θα αφορά στον δείκτη χωρικής κεντρικότητας, την ανάλυση πυκνότητας και διασποράς, καθώς και τον προσδιορισμό του χωρικού προτύπου,
— ανάλυση δημογραφικών δεδομένων: Θα αναλυθούν οι χωρικές σχέσεις ανάμεσα στα δημογραφικά στοιχεία και θα εντοπιστούν οι πιθανές χωρικές συσχετίσεις. Στη συνέχεια, θα πραγματοποιηθεί γεωδημογραφική ανάλυση, ώστε να ταξινομηθούν οι απογραφικοί τομείς σύμφωνα με την ΕΛ.ΣΤΑΤ., σε σχετικά ομοιογενείς ζώνες, ανάλογα με τα δημογραφικά χαρακτηριστικά τους. Αυτό θα επιτευχθεί πραγματοποιώντας γεωγραφική κατάτμηση, προσδιορίζοντας τις περιοχές των οποίων οι κάτοικοι παρουσιάζουν παρόμοιο δημογραφικό προφίλ,
— διαδικτυακές υπηρεσίες γεωγραφικού περιεχομένου: Θα αναπτυχθούν διαδραστικοί χάρτες, οι οποίοι θα επιτρέπουν την απεικόνιση αφενός των επιχειρήσεων και αφετέρου των αποτελεσμάτων της ανάλυσης, που θα πραγματοποιηθεί στα δεδομένα.
Το Σύστημα Επιχειρηματικής Ευφυίας θα είναι σε θέση να παρέχει στους χρήστες τη δυνατότητα να προσπελάσουν μεγάλους όγκους δεδομένων σχετικά με τις επιχειρήσεις, ώστε να λάβουν αξιόπιστη πληροφορία, η οποία θα τους βοηθήσει στη λήψη κρίσιμων αποφάσεων.
— λεπτομερή ανάλυση δεδομένων, για τη λήψη ισχυρά τεκμηριωμένων αποφάσεων, ελαχιστοποιώντας οποιοδήποτε ρίσκο,
— πολλαπλές δυνατότητες διαχείρισης εκτυπώσεων, γραφημάτων και γενικότερα, απεικόνισης των αποτελεσμάτων.
Για τα ΥΣ1 και ΥΣ2 θα υπάρχει ενοποιημένη και προσωποποιημένη πρόσβαση, μέσω πύλης διαδικτύου, που θα αναπτυχθεί για τον σκοπό αυτόν.
Η εφαρμογή για κινητές συσκευές θα προσφέρει υπηρεσίες βασισμένες στη θέση του χρήστη (location based services).
Το προτεινόμενο υποσύστημα θα ενσωματώνει την τεχνολογία αιχμής, για την επικοινωνία και την προσέγγιση χρηστών στη θέση που επιθυμεί ο αποστολέας την κατάλληλη στιγμή, και η οποία αφορά σε μηνύματα mobile push notifications, τα οποία αξιοποιούν τις κινητές συσκευές τους, μέσω ειδικά σχεδιασμένης εφαρμογής.
Στο υποσύστημα προβλέπεται η τοποθέτηση 300 beacons, η παρακολούθηση και πιθανή αντικατάσταση τους, ώστε αυτά να είναι πλήρως λειτουργικά καθ’ όλη τη χρονική διάρκεια της σύμβασης.

Eligibility requirements: Κατάλογος και σύντομη περιγραφή των όρων: Οι οικονομικοί φορείς που συμμετέχουν στη διαδικασία σύναψης της παρούσας σύμβασης, απαιτείται να ασκούν δραστηριότητα συναφή με το αντικείμενο της σύμβασης. Οι οικονομικοί φορείς που είναι εγκατεστημένοι σε κράτος - μέλος της Ευρωπαϊκής Ένωσης, απαιτείται να είναι εγγεγραμμένοι σε ένα από τα επαγγελματικά μητρώα που τηρούνται στο κράτος εγκατάστασής τους ή να ικανοποιούν οποιαδήποτε άλλη απαίτηση ορίζεται στο Παράρτημα XI του Προσαρτήματος Α΄ του ν. 4412/2016. Εφόσον οι οικονομικοί φορείς απαιτείται να διαθέτουν ειδική έγκριση ή να είναι μέλη συγκεκριμένου οργανισμού, για να μπορούν να παράσχουν τη σχετική υπηρεσία στη χώρα καταγωγής τους, η αναθέτουσα αρχή μπορεί να τους ζητεί να αποδείξουν ότι διαθέτουν την έγκριση αυτή ή ότι είναι μέλη του εν λόγω οργανισμού ή να τους καλέσει να προβούν σε ένορκη δήλωση ενώπιον συμβολαιογράφου, σχετικά με την άσκηση τού συγκεκριμένου επαγγέλματος. Στην περίπτωση οικονομικών φορέων εγκατεστημένων σε κράτος - μέλος του Ευρωπαϊκού Οικονομικού Χώρου (Ε.Ο.Χ.) ή σε τρίτες χώρες που έχουν προσχωρήσει στη Σ.Δ.Σ. ή σε τρίτες χώρες που δεν εμπίπτουν στην προηγούμενη περίπτωση και έχουν συνάψει διμερείς ή πολυμερείς συμφωνίες με την Ένωση, σε θέματα διαδικασιών ανάθεσης δημοσίων συμβάσεων, απαιτείται να είναι εγγεγραμμένοι σε αντίστοιχα επαγγελματικά μητρώα. Οι εγκατεστημένοι στην ΕΛΛΑΔΑ οικονομικοί φορείς, θα πρέπει να είναι εγγεγραμμένοι στο οικείο επαγγελματικό μητρώο, εφόσον κατά την κείμενη νομοθεσία απαιτείται η εγγραφή τους, για την υπό ανάθεση υπηρεσία.

Award value: 645677.42